TECHNINĖ SPECIFIKACIJA DARBUOTOJŲ DRAUDIMUI NUO NELAIMINGŲ ATSITIKIMŲ
I. BENDROSIOS NUOSTATOS
1. Viešoji Įstaiga „Ekoagros“ (toliau – Įstaiga) perka Įstaigos darbuotojų nuo nelaimingų atsitikimų draudimo paslaugas (toliau – draudimo paslaugos).
2. Draudimu draudžiami Įstaigos darbuotojų turtiniai interesai, susiję su nelaimingais atsitikimais.
3. Šiuo metu įstaigoje yra 80 darbuotojų, kurių pagal pareigybes sąrašas (kiekis) nurodytas 1 lentelėje (sąraše pateiktas šiuo metu dirbančių darbuotojų skaičius). Tai yra preliminarus darbuotojų skaičius, kuris bus draudžiamas 12 mėnesių terminui. Įstaiga neįsipareigoja įsigyti viso nurodyto bendro preliminaraus kiekio (jei nebus poreikio), o esant poreikiui šis preliminarus kiekis gali didėti ne daugiau kaip 10 procentų.
4. Naudos gavėjas yra apdraustasis. 
5. Nustatomos draudimo sumos: 
5.1. Draudimo suma mirties atveju vienam asmeniui – 30.000,00 EUR.
5.2. Draudimo suma neįgalumo atveju vienam asmeniui – 15.000,00 EUR.
5.3. Draudimo suma kaulų lūžių, laikino neįgalumo atveju vienam asmeniui – 14.500,00 EUR.
5.4. Draudimo suma traumų (stambios ir smulkios) atveju vienam asmeniui – 14.500,00 EUR.
6. Draudimo apsauga galioja dėl erkinio encefalito, erkinio mielito, erkinio encefalomielito, laimo ligos.
7. Draudimo apsauga galioja dėl darbuotojo apsinuodijimo maisto produktu, vaistais, nuodingais augalais ir grybais, dujomis, cheminėmis medžiagomis, garais.
8. Draudiminės apsaugos galiojimo teritorija – visas pasaulis, išskyrus Rusiją, Baltarusiją ir Ukrainą.
9. Draudimo apsauga galioja 24 val. per parą, 7 dienas per savaitę.
10. Draudimo atvejų kiekis per metus neribojamas, kol nebus išnaudota draudimo suma vienam asmeniui.
11. Įstaiga sudaro sutartį dėl draudimo paslaugų pirkimo, pagal pridedamą sutarties projektą dėl darbuotojų nuo nelaimingų atsitikimų draudimo paslaugų teikimo.
12. Sudarytos sutarties pagrindu, pagal Įstaigos pateikiamą užsakymą, bus sudaroma draudimo sutartis (draudimo polisas). Užsakyme nurodomi duomenys apie draustiną darbuotojų skaičių bei draudimo laikotarpį. 
13. Sutarties galiojimo metu, kilus būtinybei, tai yra didėjant preliminariam darbuotojų kiekiui, Įstaiga gali pirkti paslaugų papildomai. Metų bėgyje draudimo įmoka apskaičiuojama pagal formulę: Šioje sutartyje numatyta metinė draudimo įmoka vienam apdraustajam / 365 x pageidaujamo poliso galiojimo laikotarpio dienų skaičius.
14. Draudimo tarpininkas (Draudimo brokeris) - UADBB „Rizikos cesija“, (į. k. 126231645, Panerių g. 42, LT-03202 Vilnius), kuris teikia tarpininkavimo sudarant draudimo sutartis paslaugas. Perkančioji organizacija sutinka, jog Draudimo brokeris gaus standartinį komisinį atlyginimą, numatytą bendradarbiavimo sutartyse su draudimo bendrovėmis, už suteiktas tarpininkavimo paslaugas tiesiogiai iš draudimo bendrovės, kurioje sudaroma (-os) Perkančiosios organizacijos draudimo sutartis.
15. Įstaiga šį pirkimą vykdo pagal LR Aplinkos ministro 2022-12-13 įsakymo Nr. D1- 401 patvirtinto ir nuo 2023-01-01 įsigaliojusio Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunktį (perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos), papildomi aplinkosauginiai reikalavimai nenustatomi.
II. DRAUDIMO PASLAUGŲ ĮKAINIAI, BEI REIKALAVIMAI DRAUDIMUI NUO NELAIMINGŲ ATSITIKIMŲ
16. Draudimo sutarties (draudimo poliso) įsigaliojimo data yra 2025 m. vasario 3 d. Draudimo sutarties (draudimo poliso) galiojimo terminas 12 mėnesių nuo 2025-02-03 iki 2026-02-02. 
17. Draudžiamieji įvykiai – Apdraustajam sutarties galiojimo metu įvykstantys nelaimingi atsitikimai, nurodyti draudimo sutartyje (išvardinti draudimo sutartyje nurodytose draudimo apsaugos sąlygose).
18. Nelaimingas atsitikimas – staigus, netikėtas įvykis, kurio metu prieš Apdraustojo valią Apdraustojo kūną iš išorės veikianti fizinė jėga (taip pat cheminis, terminis, nuodingųjų dujų ar kitas fizinis poveikis) pakenkia Apdraustojo sveikatai arba tampa jo mirties priežastimi.
19. Draudžiami visi  dirbantys darbuotojai (tiek Sutarties pasirašymo momentu einantys nurodytas pareigas, tiek viso sutarties galiojimo metu šiose pareigose pasikeitę asmenys). Taip pat automatiškai apdraudžiami darbuotojai dirbantys naujose pareigybėse, įsteigtose draudimo sutarties galiojimo metu.
20. Naujai priimami į darbą darbuotojai įtraukiami į draudimo sutartį automatiškai.
21. Įstaiga, per 10 (dešimt) darbo dienų po draudimo sutarties laikotarpio pabaigos, raštu pateikia Draudikui patikslintus duomenis apie darbuotojų skaičiaus pasikeitimą per praėjusį laikotarpį. 
22. Draudimo įmoka perskaičiuojama taip:
22.1. Padidėjus darbuotojų skaičiui nuo sutartyje nurodyto apdraustųjų skaičiaus, Įstaiga draudimo laikotarpio pabaigoje sumoka papildomą įmoką (proporcingai padidėjusiam darbuotojų skaičiui):
Papildoma įmoka apskaičiuojama pagal formulę:

1 darbuotojui: (MI/365) x GL = papildoma draudimo įmoka 1 darbuotojui;

22.2. Sumažėjus darbuotojų skaičiui nuo nurodyto apdraustųjų skaičiaus, Draudikas Įstaigai grąžina draudimo įmoką (proporcingai sumažėjusiam darbuotojų skaičiui):
Grąžintina įmoka apskaičiuojama pagal formulę:

1 darbuotojui: (MI/365) x NGL = grąžintina draudimo įmoka už 1 darbuotoją.

Sutrumpinimų paaiškinimai:
GL – faktinis draudimo apsaugos galiojimo laikotarpis dienomis;
MI – metinė draudimo įmoka, kuri taikoma vienam darbuotojui pagal atitinkamą pareigybę už 365 dienas;
NGL – nepanaudotos draudimo apsaugos galiojimo laikotarpis dienomis.
III. ŽALŲ REGULIAVIMO SCHEMA
23. Įstaiga turi užregistruoti įvykį (nuo įvykio dienos) telefonu – per 3 darbo dienas.
24. Draudikas turės atlikti ekspertizę (nustatyti žalos dydį) – per 7 darbo dienas nuo pareiškimo apie įvykį gavimo iš Įstaigos.
25. Draudimo išmoka turi būti išmokama per 30 dienų nuo tos dienos, kai gaunama visa informacija, reikšminga nustatant draudžiamojo įvykio faktą, aplinkybes, pasekmes ir draudimo išmokos dydį.
26. Ginčytini klausimai sprendžiami – per 7 darbo dienas nuo raštiškos pretenzijos gavimo.
27. Žalų istorija už paskutinius 3 metus:
2022 m. – 725 EUR (1 įvykis)
2023 m. – 2.320 EUR (2 įvykiai)
2024 m. – 5.365 EUR (4 įvykiai)

IV. DRAUDŽIAMŲ DARBUOTOJŲ PRELIMINARUS SĄRAŠAS 

1 lentelė
	Eil. Nr.
	Pareigybė
	Darbuotojų skaičius
	Draudimo apsauga galioja
	Naudos gavėjas

	1
	Direktorius
	1
	Visą parą
	Apdraustasis

	2
	Kokybės vadovas
	1
	Visą parą
	Apdraustasis

	3
	Teisininkas
	1
	Visą parą
	Apdraustasis

	4
	Plėtros vadovas
	1
	Visą parą
	Apdraustasis

	5
	Atstovas ryšiams su visuomene
	1
	Visą parą
	Apdraustasis

	6
	Vyriausiasis buhalteris
	1
	Visą parą
	Apdraustasis

	7
	Buhalteris
	1
	Visą parą
	Apdraustasis

	8
	Apskaitininkas
	1
	Visą parą
	Apdraustasis

	9
	Informacinių sistemų projektų vadovas
	1
	Visą parą
	Apdraustasis

	10
	Informacinių technologijų specialistas
	1
	Visą parą
	Apdraustasis

	11
	Specialistas ūkio reikalams
	1
	Visą parą
	Apdraustasis

	12
	Bendrųjų reikalų skyriaus specialistas
	1
	Visą parą
	Apdraustasis

	13
	Personalo specialistas
	1
	Visą parą
	Apdraustasis

	14
	Teisės ir personalo specialistas
	1
	Visą parą
	Apdraustasis

	15
	Sertifikavimo schemos pareigūnas
	1
	Visą parą
	Apdraustasis

	16
	Filialo vadovas
	3
	Visą parą
	Apdraustasis

	17
	Skyrių vadovai
	5
	Visą parą
	Apdraustasis

	18
	Vyr. ekspertas
	2
	Visą parą
	Apdraustasis

	19
	Vyr. tikrintojas
	1
	Visą parą
	Apdraustasis

	20
	Ekspertas
	13
	Visą parą
	Apdraustasis

	21
	Tikrintojas
	22
	Visą parą
	Apdraustasis

	22
	Tikrintojas - ekspertas 
	11
	Visą parą
	Apdraustasis

	23
	Koordinatorius
	5
	Visą parą
	Apdraustasis

	24
	Grupės vadovas
	1
	Visą parą
	Apdraustasis

	25
	Projektų koordinatorius
	1
	Visą parą
	Apdraustasis

	26
	Finansų ir apskaitos specialistas
	1
	Visą parą
	Apdraustasis

	Viso:
	80
	 
	 


 *Pateiktas darbuotojų skaičius yra preliminarus, jis gali sutarties vykdymo laikotarpius keistis apie 10 proc. (didėti / mažėti). 
___________________

